open-index/open-wikipedia-markdown huggingface dataset:
Τόρεϊ Μπραγκς

Ο **Τόρεϊ Μπραγκς** (Λος Άντζελες, 15 Μαΐου 1976), είναι Αμερικάνος πρώην επαγγελματίας καλαθοσφαιριστής. Έχει ύψος 2,03 μέτρα και αγωνιζόταν στη θέση του Πάουερ φόργουορντ-Σέντερ.

## Σταδιοδρομία
Ο Μπραγκς αγωνίστηκε από το 1994 ως το 1996 στην ομάδα του κολεγίου του Σαν Χοσέ, ενώ την επόμενη διετία συνέχισε στο κολέγιο Εξέβιερ από το Σινσινάτι.

Το 1998, υπέγραψε στην Μπαλοντσέστο Καντάμπρια από την Ισπανία, για να συνεχίσει στην Γκραν Κανάρια. Μετά από ένα πέρασμα από το CBA, συμφώνησε με τη Μανρέσα, στην οποία έπαιξε για μόλις τέσσερις αγώνες με μέσο όρο 19,0 πόντων.

Αφού επέστρεψε στην Αμερική αγωνιζόμενος στην Γκαϊτέρος ντε Ζούλια από τη Βενεζουέλα, μεταγράφηκε στον Άρη Θεσσαλονίκης, με τον οποίο έπαιξε σε είκοσι παιχνίδια σκοράροντας 362 πόντους και «μαζεύοντας» 186 ριμπάουντ. Την επόμενη σεζόν φόρεσε τη φανέλα του ΠΑΟΚ, παίζοντας σε πέντε αγώνες με 17,1 πόντους ανά αγώνα.

Ακολούθησε το πέρασμα του από τη Χαποέλ Ιερουσαλήμ, πριν συνεχίσει στο Πουέρτο Ρίκο και υπογράψει αργότερα στους Χιούστον Ρόκετς. Συνέχισε και πάλι στο ΝΒΑ με τους Ουάσινγκτον Ουίζαρντς, ενώ την επόμενη χρονιά φόρεσε τη φανέλα της ρωσικής Σπαρτάκ Αγίας Πετρούπολης, πριν παίξει επτά ακόμη αγώνες με τους Χιούστον Ρόκετς.

Στη συνέχεια πέρασε από τη Σπαρτάκ Πριμόριε και την ΑΣΚ Ρίγα, όπως και την Ιρόνι Ραμάτ Γκαν από το Ισραήλ. Στα τελευταία πέντε χρόνια της καριέρας του, αγωνίστηκε στη Λατινική Αμερική και σε ομάδες από την Ουρουγουάη, την Κολομβία, τον Άγιο Δομίνικο, τη Βενεζουέλα, την Αργεντινή, το Μεξικό, τη Χιλή, ενώ πέρασε και από το Ιράν και την Ιορδανία.

## Παραπομπές


## Πηγές
* Torraye Braggs NBA Stats | Basketball-Reference.com
* Torraye Braggs Player Profile, Houston Rockets, NBA Stats
* DraftExpressProfile: Torraye Braggs, Stats, Comparisons, and Outlook

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Μανρέσα‎
Κατηγορία:Καλαθοσφαιριστές βενεζουελάνικων συλλόγων‎‎‎‎‎
Κατηγορία:Καλαθοσφαιριστές πορτορικανικών συλλόγων‎
Κατηγορία:Καλαθοσφαιριστές ΠΑΟΚ‎
Κατηγορία:Καλαθοσφαιριστές Χάποελ Ιερουσαλήμ‎‎‎
Κατηγορία:Καλαθοσφαιριστές Χιούστον Ρόκετς‎‎
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές Τούλσα 66ερς
Κατηγορία:Καλαθοσφαιριστές λετονικών συλλόγων‎‎
Κατηγορία:Καλαθοσφαιριστές μεξικανικών συλλόγων‎‎
Κατηγορία:Καλαθοσφαιριστές ουρουγουανικών συλλόγων‎‎
Κατηγορία:Καλαθοσφαιριστές αργεντίνικων συλλόγων‎‎‎
Κατηγορία:Καλαθοσφαιριστές κολομβιανών συλλόγων
Κατηγορία:Καλαθοσφαιριστές ιρανικών συλλόγων‎
Στάδιο Σάμι Οφέρ

Ο **Στάδιο Σάμι Οφέρ** (εβραϊκά: אצטדיון סמי עופר) επίσης γνωστό ως «Διεθνές Στάδιο Χάιφα», είναι γήπεδο πολλαπλών χρήσεων στη Χάιφα του Ισραήλ. Η κατασκευή ξεκίνησε στα τέλη του 2009 και ολοκληρώθηκε το 2014. Το στάδιο αναπτύχθηκε και κατασκευάστηκε από τη Haifa Economic Corporation. Επί του παρόντος, το γήπεδο χρησιμοποιείται κυρίως για ποδοσφαιρικούς αγώνες, ως έδρα της Μακάμπι Χάιφα και της Χάποελ Χάιφα.

Το στάδιο αντικατέστησε το παλαιότερο Στάδιο Κιριάτ Ελιέζερ, το οποίο έκλεισε το 2014 και κατεδαφίστηκε το 2015. Το γήπεδο πήρε την ονομασία του από τον ισραηλινό μεγιστάνα στον τομέα της ναυτιλίας, Σάμι Οφέρ, ο οποίος δώρισε 20 εκατομμύρια δολάρια για την κατασκευή του γηπέδου. Η συνεισφορά του Οφέρ έφτασε το 19% του συνολικού κόστους του γηπέδου. Είναι χωρητικότητας 30.942 θέσεων.

## Εικόνες

 Sammy Ofer Stadium15 April2013.JPG|Εξωτερική όψη του «Σταδίου Σάμι Οφέρ»
 SammyOferSTD.jpg|Άποψη του «Σταδίου Σάμι Οφέρ»


## Παραπομπές


## Εξωτερικοί σύνδεσμοι

* 

Κατηγορία:Μακάμπι Χάιφα
Κατηγορία:Στάδια ποδοσφαίρου στο Ισραήλ
Κατηγορία:Στάδια πολλαπλών χρήσεων στο Ισραήλ
Σπύρος Περεσιάδης

Ο **Σπύρος Περεσιάδης** (*ή Σπυρίδων Περεσιάδης*, Μεσορρούγι Αχαΐας, 1854 – Αθήνα, 1918) ήταν Έλληνας συγγραφέας.

## Βιογραφία
Γεννήθηκε το Μεσορρούγι όπου πέρασε τα πρώτα παιδικά του χρόνια. Φοίτησε στο Δημοτικό σχολείο του χωριού του και μετά στο Ελληνικό σχολείο Ακράτας. Υπηρέτησε αργότερα ως γραμματέας του Δήμου Νωνάκριδος και ως γραμματοδιδάσκαλος στο Δημοτικό σχολείο της γειτονικής Περιστέρας. Στα παιδικά του χρόνια δέχτηκε το πρώτο χτύπημα της μοίρας: σ' ένα παιδικό παιχνίδι ένα μυτερό ξύλο τον τραυμάτισε στο μάτι με αποτέλεσμα την μερική απώλεια όρασης στο ένα μάτι. Πολύ αργότερα, το 1879, σε μια ερασιτεχνική παράσταση στην Ακράτα, όπου μετείχε και ο ίδιος, ένα θραύσμα καψυλίου, από εκπυρσοκρότηση όπλου που χρησιμοποιήθηκε για τις ανάγκες μιας δραματικής σκηνής, σφηνώθηκε στο γερό του μάτι και ολοκλήρωσε την τραγωδία. Φαίνεται πως πέτυχε μετάθεση στην Αθήνα, όπου υποβλήθηκε σε συστηματική θεραπεία, αλλά ούτε η επιστήμη της πρωτεύουσας κατάφερε να αναστείλει την εξέλιξη του τραυματικού καταρράκτη, που θα επιφέρει με βραδύ ρυθμό την ολική τύφλωση. Μετά το θάνατο της μητέρας του το 1887, εγκαταστάθηκε στην Ακράτα για μια δεκαετία, η οποία αποτελεί τα χρόνια της συγγραφής των κορυφαίων θεατρικών του έργων. Το 1897 μετακόμισε στην Αθήνα ως το τέλος της ζωής του,στις 11 Ιανουαρίου 1918.

## Παραπομπές


## Πηγές
* Σπύρου Περεσιάδη, *Γκόλφω*, Εκδοτικός οίκος Α. Α. Λιβάνη, Αθήνα 2003.

Κατηγορία:Έλληνες συγγραφείς του 20ού αιώνα
Κινεζική αγριόγατα των βουνών

Η **Κινεζική αγριόγατα των βουνών** (*Felis bieti*), επίσης γνωστή και ως **Κινεζική αγριόγατα της ερήμου** ή ως **Κινεζική αγριόγατα της στέπας**, είναι μία αγριόγατα της δυτικής Κίνας, που έχει χαρακτηριστεί ως «ευάλωτη» από την IUCN από το 2002, καθώς ο πληθυσμός της, ενδέχεται να είναι μικρότερος από 10.000 άτομα.

Έχει χαρακτηριστεί, από το 2007, ως υποείδος της αγριόγατας, (*Felis silvestris bieti*) με βάση την γενετική ανάλυση.

## Περιγραφή

Η κινεζική αγριόγατα των βουνών έχει αμμώδες χρώμα με σκουρόχρωμες τρίχες.Αχνές σκούρες ρίγες διέρχονται από το πρόσωπό και τα πόδια της.Τα αυτιά της έχουν μυτερές άκρες. Έχει ένα σχετικά ευρύ κρανίο και τα πόδια της, στο κάτω μέρος τους, είναι ιδιαίτερα τριχωτά. Το χρώμα της κοιλιάς, των ποδιών και της ουράς της είναι υπόλευκο. Η άκρη της ουράς της είναι μαύρη.Το μήκος του σώματός της κυμαίνεται από 69 έως 84 cm, με 29 έως 41 cm το μήκος της μακριάς ουράς της. Τα ενήλικα  ζώα ζυγίζουν από 6,5 έως 9 κιλά.

## Κατανομή και οικότοποι
thumb|200px|Ο χάρτης κατανομής της Κινεζικής αγριόγατας των βουνών|αριστερά

Οι κινεζικές αγριόγατες των βουνών είναι ενδημικές στην Κίνα και ζουν στο βορειοανατολικό άκρο του οροπεδίου του Θιβέτ.

Ζουν σε στέπες με λιβάδια, σε αλπικά λιβάδια, σε αλπικές θαμνώδεις εκτάσεις και σε δάση κωνοφόρων, μεταξύ 2.500 και 5.000 μέτρων.Δεν έχει επιβεβαιωθεί αν ζουν σε ερήμους ή σε δασικές εκτάσεις.

## Οικολογία και συμπεριφορά

Οι κινεζικές αγριόγατες δραστηριοποιούνται κυρίως κατά τη διάρκεια της ημέρας και κυνηγούν τρωκτικά και πτηνά. Η περίοδος αναπαραγωγής είναι μεταξύ Ιανουαρίου και Μαρτίου.Τα θηλυκά γεννούν από 2 έως 4 γατάκια κάθε φορά.

Μέχρι το 2007 το είδος ήταν γνωστό μέσω 6 αγριόγατων που ζουν σε κινεζικούς ζωολογικούς κήπους, αλλά και από μερικές γούνες σε μουσεία.

## Απειλές
Οι αγριόγατες απειλούνται εξαιτίας των δηλητηρίων που χρησιμοποιούνται σε τρωκτικά. Τα δηλητήρια χρησιμοποιούνται είτε για να τα σκοτώσουν, είτε για να μειώσουν τη λεία τους.

## Υποείδη

Ορισμένοι μελετητές, υποστηρίζουν ότι η Κινεζική Αγριόγατα των βουνών, έχει δύο υποείδη:

* *Felis bieti chutuchta*
* *Felis bieti vellerosa*

Κατηγορία:Αιλουροειδή
Κατηγορία:Αιλουρίδες
Κατηγορία:Φέλις
Κατηγορία:Θηλαστικά της Ασίας
Ποδοσφαιρική Ομοσπονδία Ισραήλ

Η **Ποδοσφαιρική Ομοσπονδία Ισραήλ** (εβραϊκά: ההתאחדות לכדורגל בישראל, αγγλικά: *Israel Football Association*, IFA) είναι το όργανο διοίκησης του ποδοσφαίρου στο Ισραήλ. Εδρεύει στο Ραμάτ Γκαν και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ισραήλ.

Τα επαγγελματικά πρωταθλήματα της χώρας διοργανόνωνται από την οργάνωση Ισραηλινοί Σύνδεσμοι Επαγγελματικού Ποδοσφαίρου (IPFL) υπό την εποπτεία της Ποδοσφαιρικής Ομοσπονδίας Ισραήλ.

## Ιστορία
Η «Ποδοσφαιρική Ομοσπονδία Παλαιστίνης υπό Βρετανική Εντολή» (Football Association of Mandatory Palestine) ιδρύθηκε τον Ιούλιο του 1928 και υπέβαλε αίτηση για ένταξη στην Διεθνή Ποδοσφαιρική Ομοσπονδία (FIFA). Εντάχθηκε ως προσωρινό μέλος στις 17 Δεκεμβρίου του 1928, έγινε δεκτή στις 17 Μαΐου του 1929 και αναγνωρίστηκε από τη διοίκηση της FIFA στις 6 Ιουλίου του 1929 ως την Ομοσπονδία Ποδοσφαίρου Παλαιστίνης (Palestine Football Association).

Το 1954, η Ποδοσφαιρική Ομοσπονδία Ισραήλ έγινε δεκτή στην Ασιατική Συνομοσπονδία Ποδοσφαίρου (AFC). Το 1974, η Ποδοσφαιρική Ομοσπονδία Ισραήλ αποχώρησε από την AFC λόγω πολιτικών πιέσεων από αραβικές και μουσουλμανικές ομοσπονδίες μέλη που αρνήθηκαν να παίξουν εναντίον του Ισραήλ. Στα τέλη της δεκαετίας του 1970 και του 1980, η Ποδοσφαιρική Ομοσπονδία Ισραήλ δεν ήταν συνδεδεμένη με κάποια συνομοσπονδία. Κατά τη διάρκεια αυτής της περιόδου, οι ισραηλινές εθνικές ομάδες έπαιζαν μόνο σε αγώνες της FIFA και περιστασιακά σε προκριματικούς αγώνες των συνομοσπονδιών της Ασίας (OFC), της Ευρώπης (UEFA) και της Νότιας Αμερικής (CONMEBOL).

Το 1992, η Ποδοσφαιρική Ομοσπονδία Ισραήλ έγινε δεκτή από την Ένωση Ευρωπαϊκών Ποδοσφαιρικών Ομοσπονδιών (UEFA) ως συνδεδεμένο μέλος, και 2 χρόνια αργότερα ως πλήρες μέλος. Από το 1992, οι ισραηλινή σύλλογοι έχουν παίξει σε διάφορες διασυλλογικές διοργανώσεις της UEFA και οι ισραηλινές εθνικές ομάδες αγωνίζονται σε πρωταθλήματα της UEFA.

## Παραπομπές


## Εξωτερικοί σύνδεσμοι
* 
* Το Ισραήλ  στον ιστότοπο της FIFA
* Το Ισραήλ στον ιστότοπο της UEFA

Κατηγορία:Ποδόσφαιρο στο Ισραήλ
Ισραηλ
Ιωάννης Κακαδιάρης

Ο **Ιωάννης Α. Κακαδιάρης** είναι Ελληνοαμερικάνος επιστήμονας πληροφορικής, ο οποίος ανέπτυξε σύστημα προσδιορισμού ταυτότητας στο Πανεπιστήμιο του Χιούστον. Είναι καθηγητής Επιστήμης των Υπολογιστών, Ηλεκτρονικής Μηχανικής και Μηχανικής Υπολογιστών στο Πανεπιστήμιο Χιού Ρόι και Λίλι Κραντζ Κάλλεν *(Hugh Roy and Lillie Cranz Cullen University)*. Επίσης από το 2011 είναι καθηγητής Βιοϊατρικής Μηχανικής στο Πανεπιστήμιο του Χιούστον.

## Πρώιμη ζωή και εκπαίδευση
Ο Ιωάννης Κακαδιάρης σπούδασε στο Τμήμα Φυσικής του Πανεπιστημίου Αθηνών, από όπου αποφοίτησε το 1989. Αφού μετακόμισε στις ΗΠΑ, έλαβε το Μεταπτυχιακό του στην Επιστήμη των Υπολογιστών από το Πανεπιστήμιο Νόρθιστερν *(Northeastern University)* στη Βοστώνη το 1991. Έλαβε το διδακτορικό του το 1997 στην Επιστήμη των Υπολογιστών από το Πανεπιστήμιο της Πενσυλβάνια.

## Σύστημα Προσδιορισμού Ταυτότητας
Το σύστημα αυτό λειτουργεί με την εξαγωγή της μοναδικής βιομετρικής υπογραφής του προσώπου του ατόμου, η οποία βασίζεται σε τρισδιάστατο σχήμα, υφή, υπέρυθρες ακτίνες και μεταβλητές του χρόνου. Αν και οι παλαιότερες μέθοδοι εστίαζαν στην εμφάνιση - καταγραφή, αναπαράσταση και ταύτιση των χαρακτηριστικών του προσώπου όπως εμφανίζονται σε δισδιάστατες εικόνες του ορατού φάσματος, το προτεινόμενο σύστημα *URxD* χρησιμοποιεί μια διαδικτυακή κάμερα για να καταγράφει μια συνεχή ροή βίντεο η οποία χρησιμοποιείται για να ανιχνευθεί αν ένα άτομο έχει στραφεί προς τη τρισδιάστατη κάμερα. Aν το υποκείμενο, έχει στραφεί προς την κάμερα, για περισσότερο από δύο δευτερόλεπτα, το σύστημα ενεργοποιεί τον οπτικό σαρωτή και καταγράφονται τα τρισδιάστατα δεδομένα. Επίσης, μπορεί να διευκρινιστεί αν το άτομο φορά γυαλιά. Το σύστημα πέτυχε τα καλύτερα δημοσιευμένα αποτελέσματα όταν δοκιμάστηκε σε 4.007 σύνολα δεδομένων ως μέρος του Μεγάλου διεθνούς διαγωνισμού αναγνώρισης προσώπων που διοργανώθηκε από το NIST το 2007.

## Παραπομπές


## Εξωτερικοί σύνδεσμοι
* Επιστημονικές δημοσιεύσεις του Ιωάννη Κακαδιάρη, *Google Μελετητής*
* «Το νέο πρόσωπο της Ταυτοποίησης...» ''("The New Face of Identity...")'', Δελτίο Τύπου του Πανεπιστημίου του Χιούστον, 30-07-2007 
* Διάλεξη του Ιωάννη Κακαδιάρη στο Πανεπιστήμιο του Χιούστον, με θέμα «Βελτιωμένη Πρόβλεψη του Κινδύνου Εμφράγματος», 21-10-2013

Κατηγορία:Ελληνοαμερικανοί επιστήμονες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες μηχανικοί
Κατηγορία:Αμερικανοί επιστήμονες υπολογιστών
Ομοσπονδία Καλαθοσφαίρισης Τυνησίας

Η **Ομοσπονδία Καλαθοσφαίρισης Νότιας Αφρικής** (αγγλικά: *Fédération Tunisienne de Basket-Ball*, BSA) είναι το όργανο διοίκησης της καλαθοσφαίρισης στη Τυνησία. Εδρεύει στην Τύνιδα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τυνησίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Τυνησία
Classic Queen

***Classic Queen*** είναι ο τίτλος της συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 3 Μαρτίου του 1992 μέσω της δισκογραφικής εταιρείας "Hollywood Records".

Η συλλογή εκδόθηκε μόνο στην Βόρεια Αμερική, με σκοπό να εκμεταλλευτεί την ανεβασμένη δημοτικότητα του συγκροτήματος λόγω της ταινίας "*Wayne's World*". Σκαρφάλωσε στην τέταρτη θέση του αμερικάνικου Billboard και έχει βραβευθεί ως τριπλά πλατινένιο άλμπουμ στις Ηνωμένες Πολιτείες και ως πενταπλά πλατινένιο στον Καναδά.

Την ίδια περίοδο, η "Hollywood Records" επανακυκλοφόρησε την συλλογή "*[[Greatest Hits (Queen)|Greatest Hits]]*", θέλοντας να συνδυάσει τις δύο κυκλοφορίες, αφού τα τραγούδια που περιελάμβαναν είχαν αρκετές διαφορές, με το "*Classic Queen*" να έχει αφήσει εκτός τελικής κόπης επιτυχίες όπως τα "*Another One Bites the Dust*", "*[[We Will Rock You]]*", "*[[We Are the Champions]]*", "*Somebody to Love*" και "*Don't Stop Me Now*".

## Τραγούδια του δίσκου

## Θέσεις τσαρτ

***Επίσημη κυκλοφορία: [[3 Μαρτίου]] [[1992]]***

## Βραβεία
***Greatest Hits II*** *(άλμπουμ)*
* Ηνωμένες Πολιτείες (*RIAA Certification*): 3 x πλατινένιος 
* Καναδάς (*Music Canada Certification*): 5 x πλατινένιος 

## Οι μουσικοί των Queen
Οι μουσικοί οι οποίοι ηχογράφησαν τα τραγούδια του "*Classic Queen*" ήταν οι εξής:

* **[[Φρέντι Μέρκιουρι]]** - φωνητικά, πιάνο, συνθεσάιζερ
* **[[Μπράιαν Μέι]]** - κιθάρα, φωνητικά, πιάνο, συνθεσάιζερ
* **[[Τζον Ντίκον]]** - μπάσο, κιθάρα
* **[[Ρότζερ Τέιλορ]]** - τύμπανα, κρουστά, φωνητικά

## Παραπομπές


## Πηγές
* Classic Queen - Queen | Songs, Reviews, Credits | AllMusic
* Queen - Classic Queen (album review ) | Sputnikmusic
* Classic Queen by Queen | MTV 

Κατηγορία:Δισκογραφία των Queen
Κατηγορία:Άλμπουμ του 1992
Ομοσπονδία Καλαθοσφαίρισης Μεξικού

Η **Ομοσπονδία Καλαθοσφαίρισης Μεξικού** (ισπανικά: *Federación Mexicana de Baloncesto*, FMB) αποτελεί όργανο διοίκησης της καλαθοσφαίρισης στο Μεξικό.

## Ιστορία
Η Ομοσπονδία Μπάσκετ Μεξικού (Federación Mexicana de Basquetbol) ιδρύθηκε το 1936. Η FMB πήρε μέρος στη σύσταση της αμερικανικής ζώνης της FIBA το 1975.

Η FMB έπαυσε να είναι αναγνωρισμένη από τη Διεθνή Ομοσπονδία Καλαθοσφαίρισης (FIBA), καθώς η FIBA αποδέχθηκε τη Μεξικανική Αθλητική Ομοσπονδία Καλαθοσφαίρισης (ADEMEBA) ως εθνική ομοσπονδία καλαθοσφαίρισης για το Μεξικό.

## Δείτε επίσης
* Μεξικανική Αθλητική Ομοσπονδία Καλαθοσφαίρισης

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Μεξικό
Γιούκον (ποταμός)

thumb|right|285px| Σχεδιάγραμμα του ποταμού Γιούκον 
Ο **ποταμός Γιούκον** βρίσκεται στον βορειοδυτικό Καναδά και την Αλάσκα. Ξεκινώντας στον Καναδά από τη συνένωση των μικρών ποταμών Πέλλυ και Λιούις ή Άνω Γιούκον, κατεβαίνει ανάμεσα από τις οροσειρές Ντώζον και Ότζιλβι, μπαίνει στην Αλάσκα και χύνεται στη Βερίγγειο θάλασσα. Ο Γιούκον έχει συνολικό μήκος 3.700 χιλιόμετρα και αρδεύει μια λεκάνη έκτασης 850.000 τ.χλμ.. Ο ποταμός Γιούκον, καθώς και ο παραπόταμός του Κλοντάικ έγιναν γνωστοί στα τέλη του 1800, από την ανακάλυψη ψηγμάτων χρυσού στις όχθες τους και ήταν η αιτία που προκάλεσε τον λεγόμενο «Πυρετό του Χρυσού του Κλοντάικ».

## Παραπομπές


## Εξωτερικοί σύνδεσμοι
* 

Κατηγορία:Ποταμοί του Καναδά
Κατηγορία:Ποταμοί των ΗΠΑ
Κατηγορία:Γεωγραφία της Αλάσκας
Πάθος (μουσική)

Με τον όρο **πάθος** στην εκκλησιαστική μουσική αναφερόμαστε γενικά στην μουσική εξιστόρηση των Αγίων Παθών που λαμβάνει χώρα κατά κύριο λόγο στη διάρκεια της Μεγάλης Εβδομάδας και ακολουθεί τα Ευαγγέλια της Καινής Διαθήκης. Οι ρίζες του ανάγονται στο οδοιπορικό της Αιθερίας, τον 4ο αιώνα, και εξελίχθηκε από μια απλή ανάγνωση των Παθών σε μία πιο σύνθετη πολυφωνική μουσική σύνθεση, ειδικότερα μετά τον 15ο αιώνα. 

## Παραπομπές


## Εξωτερικοί σύνδεσμοι
* 

Κατηγορία:Μουσική μορφολογία
Ετεροφυλοφιλικό–ομοφυλοφιλικό συνεχές

Το **ετεροφυλοφυλικό–ομοφυλοφιλικό συνεχές** ή το **συνεχές του σεξουαλικού προσανατολισμού** είναι μια ψυχολογική και φιλοσοφική προσέγγιση της ανθρώπινης σεξουαλικότητας που τοποθετεί τον σεξουαλικό προσανατολισμό σε ένα συνεχές φάσμα με άκρα την ετεροφυλοφιλία και την ομοφυλοφιλία, με την σεξουαλικότητα να κυμαίνεται από την αποκλειστική έλξη για το αντίθετο φύλο έως την αποκλειστική έλξη για το ίδιο φύλο.

Αυτή η ιδέα πηγάζει από τις έρευνες του Άλφρεντ Κίνσεϊ το 1940 πάνω στην σεξουαλικότητα. Μεγάλο ποσοστό του δείγματος της έρευνας αυτής, ανέφερε χαρακτηριστικά αμφισεξουαλικότητας σε διάφορους βαθμούς, παρά την αυστηρή διαίρεση των ατόμων μεταξύ ετεροφυλόφιλων–ομοφυλόφιλων που είχε προηγουμένως θεωρηθεί σωστή. Το έργο αυτό επεκτάθηκε από τον Φριτζ Κλάιν (Fritz Klein), ο οποίος υπέθεσε ότι ο σεξουαλικός προσανατολισμός ήταν μια δυναμική διαδικασία με πολλές μεταβλητές, όπως την έλξη, τη συμπεριφορά, τις φαντασιώσεις, τις συναισθηματικές και κοινωνικές προτιμήσεις, τον αυτοπροσδιορισμό και τον τρόπο ζωής. Αυτό το συνεχές επηρέασε σημαντικά τα φεμινιστικά κινήματα και τα κινήματα για τα δικαιώματα των ομοφυλοφίλων της δεκαετίας του 1970 και του 1980, καθώς πανεπιστημιακοί και ηγέτες των κινημάτων προσπάθησαν να διακρίνουν το φύλο ενός ατόμου (sex), δηλαδή ο χαρακτηρισμός ενός ατόμου ως αρσενικό ή θηλυκό λόγω βιολογικών χαρακτηριστικών, όπως π.χ. τα γεννητικά όργανα, από τις κοινωνικές, πολιτιστικές, και ψυχολογικές πτυχές του φύλου (gender) και της σεξουαλικότητας.

Σύμφωνα με μια δήλωση του American Psychological Association το 2005:

## Παραπομπές


Κατηγορία:Σεξολογία
Κατηγορία:Σεξουαλικός προσανατολισμός
Καλαθοσφαίριση στους Θερινούς Ολυμπιακούς Αγώνες 2016

Τα **τουρνουά καλαθοσφαίρισης στους Ολυμπιακούς Αγώνες του 2016** στο Ρίο ντε Τζανέιρο της Βραζιλίας πραγματοποιήθηκαν από 6 έως 21 Αυγούστου 2016, στο πλαίσιο της 31ης Ολυμπιάδας. Η φάση των ομίλων και οι νοκ άουτ αγώνες για άνδρες και γυναίκες θα πραγματοποιηθούν στην Αρένα Καριόκα 1 στο Ολυμπιακό Πάρκο το οποίο έχει χωρητικότητα 16.000 θεατών.

## Πρόγραμμα των αγώνων

## Πρόκριση
Οι Εθνικές Ολυμπιακές Επιτροπές μπορούν να επιλέξουν μια ομάδα ανδρών 12 παικτών και μία ομάδα γυναικών επίσης 12 παικτών.

### Διοργανώτρια
Ακριβώς όπως το 2012, οι ομάδες της διοργανώτριας χώρας δεν είχαν εγγυημένη θέση στο ολυμπιακό τουρνουά. Στις 9 Αυγούστου του 2015, ανακοινώθηκε ότι οι εθνικές ομάδες ανδρών και γυναικών της Βραζιλίας θα μετείχαν στο Ολυμπιακό Τουρνουά Μπάσκετ του 2016 στους αγώνες του Ρίο, έπειτα από απόφαση του Κεντρικού Συμβουλίου της FIBA να τους χορηγήσει αυτόματη πρόκριση κατά τη συνεδρίασή του στο Τόκιο.

### Πρόκριση ανδρών

### Πρόκριση γυναικών

## Τουρνουά ανδρών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε δύο ομίλους των έξι, όπου κάθε ομάδα αντιμετωπίζει κάθε άλλη ομάδα από μία φορά. Δύο βαθμοί δίνονται για τη νίκη και ένας για την ήττα. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Τουρνουά γυναικών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε δύο ομίλους των έξι, όπου κάθε ομάδα αντιμετωπίζει κάθε άλλη ομάδα από μία φορά. Δύο βαθμοί δίνονται για τη νίκη και ένας για την ήττα. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Πίνακας μεταλλίων

## Παραπομπές


## Εξωτερικοί σύνδεσμοι
*  της FIBA

*
Ξενοφών Άκογλου

Ο **Ξενοφών Άκογλου** ή **Άκογλους** (Σαμψούντα, 1895 – Αθήνα, 1 Δεκεμβρίου 1961) ήταν Έλληνας λογοτέχνης, λαογράφος και στρατιωτικός, γνωστός και υπό το καλλιτεχνικό ψευδώνυμο *Ξένος Ξενίτας.*

## Βιογραφία
Γεννήθηκε το 1895 στην Σαμψούντα του Πόντου και ήταν γιος του Κοσμά Άκογλου και της Αφροδίτης Γρηγοριάδη. Πέρασε τα πρώτα του παιδικά χρόνια στην γενέτειρα της μητέρας του, Ορντού, όπου και έμαθε τα πρώτα γράμματα. Αργότερα επέστρεψε στη Σαμψούντα όπου ολοκλήρωσε τις εγκύκλιες σπουδές του αποφοιτώντας από το τοπικό γυμνάσιο. Το 1915 ήρθε στην Ελλάδα και τον επόμενο χρόνο κατετάγη στα στρατεύματα της κυβέρνησης Εθνικής Αμύνης που έδρευε στη Θεσσαλονίκη, λαμβάνοντας μέρος στη μάχη του Σκρα όπου τραυματίστηκε. Μετά τη λήξη του Α΄ Παγκοσμίου Πολέμου υπηρέτησε τη στρατιωτική του θητεία ως έφεδρος ανθυπολοχαγός ενώ συμμετείχε στη Μικρασιατική εκστρατεία. Αργότερα μονιμοποιήθηκε στις ένοπλες δυνάμεις από τις οποίες αποστρατεύτηκε το 1935 με το βαθμό του ταγματάρχη. Επανήλθε προσωρινά στο στράτευμα κατά τη διάρκεια του ελληνοϊταλικού πολέμου.

Αν και είχε εκδηλώσει από νεαρή ηλικία το ενδιαφέρον του για τη λαογραφία της ιδιαίτερης πατρίδας του, δημοσίευσε τα πρώτα γραπτά του μετά την αποστράτευσή του, κατά τα τέλη της δεκαετίας του 1930. Συγκεκριμένα εξέδωσε το 1939 τον πρώτο τόμο του έργου του «*Λαογραφικά Κοτυώρων*» και το επόμενο έτος τα «*Ηθογραφικά διηγήματα*». Κατά τη διάρκεια του πολέμου της Αλβανίας συνεργάστηκε με το περιοδικό *[[Νεοελληνικά Γράμματα]]* ως ανταποκριτής ενώ κατά την περίοδο της Κατοχής ανέλαβε τη διεύθυνση του λαογραφικού περιοδικού *Χρονικά του Πόντου.*

Το 1945 εξέδωσε το βιβλίο «*Το θαύμα της Αλβανίας απ’ τη σκοπιά της ΙΙΙ Μεραρχίας*», το οποίο βασίστηκε στις ανταποκρίσεις του από το μέτωπο κατά τη διάρκεια του πολέμου και το 1949 εκδόθηκε το γραμμένο στην ποντιακή διάλεκτο ιστορικό δράμα του με τίτλο «*Ο Ακρίτας*». Τα επόμενα χρόνια συνεργάστηκε με περιοδικά όπως τα *Μικρασιατικά Χρονικά*, η *[[Ποντιακή Εστία]]*, το *[[Αρχείον Πόντου]]* κλπ καθώς και με την εφημερίδα *Προσφυγικός Κόσμος*.

Απεβίωσε στην Αθήνα την 1η Δεκεμβρίου του 1961. Τρία χρόνια μετά το θάνατό του εκδόθηκε ο δεύτερος τόμος των «*Λαογραφικών Κοτυώρων*».

## Παραπομπές


Κατηγορία:Έλληνες λαογράφοι
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες αξιωματικοί του Στρατού Ξηράς
Κατηγορία:Ποντιακός Ελληνισμός
Νικόλα Λεάλι

Ο **Νικόλα Λεάλι** (ιταλικά: *Nicola Leali*, γένν. 17 Φεβρουαρίου 1993) είναι Ιταλός επαγγελματίας ποδοσφαιριστής, οποίος ανήκει στη Γιουβέντους και αγωνίζεται στη θέση του τερματοφύλακα. Από το καλοκαίρι του 2017,  αγωνίζεται για τη Ζούλτε Βάρεγκεμ ως δανεικός. Από τον Φλεβάρη(3/2) αγωνίζεται στη Περούτζα.

## Συλλογική καριέρα
Ξεκίνησε την επαγγελματική του πορεία με την Μπρέσια Κάλτσιο και από το 2012 ανήκει στο δυναμικό της Γιουβέντους, για την οποία όμως δεν έχει πραγματοποιήσει κάποια εμφάνιση. Πριν παραχωρηθεί δανεικός στον Ολυμπιακό, αγωνίστηκε υπό το ίδιο καθεστώς από μία χρονιά σε 4 ιταλικές ομάδες, μεταξύ άλλων τις Φροζινόνε Κάλτσιο και ΑΚ Τσεζένα της Α΄ κατηγορίας, σε δε όλες υπήρξε η βασική επιλογή των προπονητών του.

## Διεθνής καριέρα
Έχει χριστεί διεθνής με κάθε αντιπροσωπευτικό συγκρότημα της Ιταλίας στις ηλικίες μεταξύ 16 και 21 ετών, ενώ αποτέλεσε μέλος της Κ-21 που έλαβε τη δεύτερη θέση κατά το Ευρωπαϊκό πρωτάθλημα Ελπίδων του 2013 στο Ισραήλ (ο ίδιος δεν αγωνίστηκε).

## Παραπομπές


## Εξωτερικοί σύνδεσμοι
* Nicola Leali, ιστότοπος Ένωσης Ευρωπαϊκών Ομοσπονδιών Ποδοσφαίρου (UEFA) 
* Nicola Leali, soccerway.com
* Nicola Leali, transfermarkt.gr .

Κατηγορία:Τερματοφύλακες ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Μπρέσια Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σπέτσια Κάλτσιο 1906
Κατηγορία:Ποδοσφαιριστές ΑΚ Τσεζένα
Κατηγορία:Ποδοσφαιριστές Φραζινόνε Κάλτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Περούτζα Κάλτσιο
Κατηγορία:Ξένοι ποδοσφαιριστές στην Ελλάδα
Γιόχαν Αμπρόζιους Μπαχ

Ο **Γιόχαν Αμπρόζιους Μπαχ** (γερμ.:*Johann Ambrosius Bach*, Ερφούρτη, 22 Φεβρουαρίου 1645 - Άιζεναχ, 20 Φεβρουαρίου 1695) ήταν Γερμανός μουσικός, γιος του Κρίστοφ Μπαχ και δίδυμος αδελφός του Γιόχαν Κρίστοφ Μπαχ. 

Πριν εγκατασταθεί στο Άιζεναχ το 1671 για να εργαστεί ως μουσικός διευθυντής της πόλης (γερμ. Hausmann), ήταν μουσικός (Stadtpfeifer) στο Άρνσταντ και από το 1667 βιολιστής σε μουσική εταιρεία της γενέτειράς του Ερφούρτης. Όπως και πολλά άλλα μέλη της οικογένειας των Μπαχ δραστηριοποιήθηκε κυρίως ως εκτελεστής. Δεν διασώζονται συνθέσεις του και αν ασχολήθηκε με τη σύνθεση θα πρέπει να το έκανε στο περιθώριο των καθηκόντων του ως μουσικού στις πόλεις που εργάστηκε.

Για τις εξαιρετικές και πολύπλευρες ικανότητές του ως εκτελεστή σε διάφορα όργανα μας πληροφορεί ο χρονογράφος του Άιζεναχ Ντρέσλερ. To 1684 τού προσφέρθηκε υψηλή θέση στην Ερφούρτη, την οποία αναγκάστηκε να αρνηθεί μετά από απροθυμία του δούκα του Άιζεναχ να στερηθεί των υπηρεσιών του.

Την 1η Απριλίου 1678 παντρεύτηκε την Μαρία Ελίζαμπετ Λέμερχιρτ, με την οποία απέκτησε οκτώ παιδιά, τέσσερα από τα οποία διακρίθηκαν ως μουσικοί, με κορυφαίο τον Γιόχαν Σεμπάστιαν Μπαχ. Μετά το θάνατο της Λέμερχιρτ από άγνωστη αιτία τον Μάιο του 1694, παντρεύτηκε για δεύτερη φορά στις 27 Νοεμβρίου 1694, την Μπάρμπαρα Ελιζαμπέτα.

Ένα πορτρέτο του, που αποδίδεται στον Johann David Herlicius, βρίσκεται σήμερα στο Αρχείο Μπαχ της Λειψίας.

## Παραπομπές


Κατηγορία:Γερμανοί βιολιστές
Κατηγορία:Οικογένεια Μπαχ
Προολυμπιακό τουρνουά καλαθοσφαίρισης γυναικών 2016

Το **προολυμπιακό τουρνουά καλαθοσφαίρισης γυναικών 2016** ήταν προκριματικό τουρνουά καλαθοσφαίρισης γυναικών της Διεθνούς Ομοσπονδία Καλαθοσφαίρισης (FIBA) που αποτελούνταν από 12 εθνικές ομάδες, όπου οι πέντε πρώτες ομάδες κέρδισαν από μια θέση στο τουρνουά καλαθοσφαίρισης των Ολυμπιακών Αγώνων του 2016. Πραγματοποιήθηκε το διάστημα 13-19 Ιουνίου 2016. Η Γαλλία φιλοξένησε το τουρνουά στην πόλη της Ναντ.

Έπειτα από την ολοκλήρωση του τουρνουά, η Λευκορωσία, η Κίνα, η Γαλλία, η Ισπανία και η Τουρκία προκρίθηκαν στους Ολυμπιακούς Αγώνες του 2016.

## Μορφή
Οι 12 ομάδες χωρίστηκαν σε τέσσερις ομίλους (Όμιλοι Α–Δ) για τη φάση των ομίλων. Οι δύο κορυφαίες ομάδες από κάθε όμιλο προκρίθηκαν στη φάση νοκ-άουτ. Και οι τέσσερις νικήτριες των προημιτελικών προκρίθηκαν στους Ολυμπιακούς Αγώνες, ενώ οι τέσσερις ηττημένες των προημιτελικών αγωνίστηκαν σε δύο επιπλέον φάσεις για μία επιπλέον θέση στους Ολυμπιακούς Αγώνες.

## Επιλογή διοργανώτριας
Στις 26 Σεπτεμβρίου 2015, η FIBA ​​ανακοίνωσε ότι η Γαλλία και η Ισπανία ήταν υποψήφιες για να φιλοξενήσουν το προκριματικό τουρνουά των γυναικών. Η προθεσμία για την υποβολή της τελικής υποψηφιότητας ορίστηκε στις 11 Νοεμβρίου, μετά την οποία έγινε η αξιολόγηση όλων των προσφορών. Η Γαλλία ανακοινώθηκε ως οικοδέσποινα του προολυμπιακού τουρνουά στις 19 Ιανουαρίου του 2016.

## Συμμετοχές

## Κλήρωση
Η κλήρωση πραγματοποιήθηκε στις 26 Ιανουαρίου του 2016 στα κεντρικά γραφεία της FIBA στο Μι της Ελβετίας.

## Φάση των ομίλων
### Όμιλος Α

### Όμιλος Β

### Όμιλος Γ

### Όμιλος Δ

## Φάση νοκ άουτ
Οι τέσσερις νικήτριες των προημιτελικών και η νικήτρια του αγώνα για την πέμπτη θέση, προκρίνονται στους Ολυμπιακούς του 2016

### Προημιτελικά

### Ημιτελικά

### Αγώνας για την 5η θέση

## Τελική κατάταξη

## Δείτε επίσης
* Προολυμπιακά τουρνουά καλαθοσφαίρισης ανδρών 2016

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στους Θερινούς Ολυμπιακούς Αγώνες 2016
Γενικό Νοσοκομείο Νίκαιας Πειραιά «Άγιος Παντελεήμων»

Το **Γενικό Νοσοκομείο Νίκαιας Πειραιά «Άγιος Παντελεήμων»** είναι ένα μεγάλο νοσοκομείο που βρίσκεται στη Νίκαια του νομού Αττικής. Διαθέτει 650 οργανωμένες κλίνες και παρέχει πρωτοβάθμια, δευτεροβάθμια και τριτοβάθμια ιατρική περίθαλψη. Υπάγεται στη 2η Υγειονομική Περιφέρεια Πειραιώς και Αιγαίου. Στο νοσοκομείο ανήκει επίσης το Κέντρο Υγείας Σαλαμίνας και το Γενικό Νοσοκομείο Δυτικής Αττικής «Αγία Βαρβάρα».

## Ιστορία
Η ιστορία του νοσοκομείου ξεκινά το 1952, όταν άρχισε να λειτουργεί στη συνοικία Άσπρα Χώματα, όπου και βρίσκεται μέχρι σήμερα. Το 1937 το Υπουργείο Υγείας αποφάσισε την ανέγερσή του και το 1939 έλαβαν αρχή οι εργασίες της ανέγερσής του, οι οποίες όμως με την έναρξη του ελληνοϊταλικού πολέμου διακόπηκαν. Κατά τη διάρκεια του πολέμου, το νοσοκομείο μεταφέρθηκε σε κτίριο αποθήκης καπνού στην οδό Θηβών, το οποίο με παρεμβάσεις μετατράπηκε σε νοσοκομείο, γνωστό ως Νοσοκομείο «Σαπόρτα», όπου εκεί λειτουργούσε καθ' όλη τη διάρκεια της Κατοχής. Το 1948 αρχίζουν ξανά οι εργασίες της ανέγερσής του και το 1952 άρχιζει να λειτουργεί επίσημα, ως Γενικό Κρατικό Νοσοκομείο Πειραιά, στην περιοχή που βρίσκεται σήμερα. Το 1964 ολοκληρώθηκαν οι εργασίες και το νοσοκομείο διέθετε 600 κλίνες. Το 1986 μετονομάστηκε σε Περιφερειακό Γενικό Νοσοκοµείο Νίκαιας «∆άµων Βασιλείου» και το  1991 µετονοµάζεται εκ νέου σε Περιφερειακό Γενικό Νοσοκοµείο Νίκαιας Πειραιά «Άγιος Παντελεήμων». Το 2001 μετανομάστηκε σε Γενικό Νοσοκομείο Νίκαιας «Άγιος Παντελεήμων» και παράλληλα, το ίδιο έτος, 2001, κατασκευάστηκε ο ιερός ναός του Αγίου Παντελεήμονος στον περιβάλλοντα χώρο του.

## Κλινικές
Οι υπηρεσίες του νοσοκομείου αποτελούνται από την ιατρική υπηρεσία, τη νοσηλευτική υπηρεσία και τη διοικητική υπηρεσία.

Η νοσηλευτική υπηρεσία του νοσοκομείου διαρθρώνεται σε 5 τομείς:

*Α' Παθολογικός
*Β' Παθολογικός 
*Α' Χειρουργικός
*Β' Χειρουργικός 
*Εργαστηριακός

## Παροχή ιατρικής ειδικότητας
Τα Εργαστήρια Νοσηλευτικών Ειδικοτήτων του νοσοκομείου εξυπηρετούν στην πρακτική μαθητών διαφόρων σχολών νοσηλευτικής.

## Δείτε επίσης
* Κατάλογος νοσοκομείων της Ελλάδας

## Παραπομπές


Κατηγορία:Νοσοκομεία στην Ελλάδα
Επαμεινώνδας Κονιδάρης

Ο **Επαμεινώνδας Κονιδάρης** (1837-1897) ήταν Έλληνας ζωγράφος και ποιητής.

## Βίος
Ο Κονιδάρης γεννήθηκε το 1837 στη Λευκάδα. Σπούδασε στην Ιόνιο Ακαδημία και στη συνέχεια στη Λειψία και στη Βιέννη. Εγκαταστάθηκε στην Οδησσό και δίδαξε ως καθηγητής ζωγραφικής, καλλιγραφίας και ιχνογραφίας στην Εμπορική Σχολή Αρρένων, στη Σχολή Καλών Τεχνών,στην Αυτοκρατορική Καλλιτεχνική Σχολή και στο επαρχιακό Γυμνάσιο θηλέων. Το 1883 στην Οδησσό εξέδωσε το βιβλίο *Μαθήματα ζωγραφικής*. Η θεματολογία των έργων του είναι προσωπογραφίες, ανθογραφίες, τοπία, νεκρές φύσεις και ηθογραφίες. Το έργο του χαρακτηρίζεται από ένα ρομαντικό ρεαλισμό.

## Παραπομπές


## Πηγές
*Στέλιος Λυδάκης, «Κονιδάρης Επαμεινώνδας», στο: Οι Έλληνες ζωγράφοι-λεξικό των ελλήνων ζωγράφων και χαρακτών,εκδ.Μέλισσα, Αθήνα, 1976, σελ. 185
## Εξωτερικοί σύνδεσμοι
* Πανδέκτης   > Νεοελληνική Εικονιστική Προσωπογραφία http://pandektis.ekt.gr/dspace/handle/10442/61082

Κατηγορία:Έλληνες ζωγράφοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Αντώνιος Κοντονής

Ο **Αντώνιος Κοντονής** ήταν Έλληνας αγιογράφος του 16ου αιώνα και από τους παλαιότερους αγιογράφους που υπογράφει τις εικόνες του..

## Παραπομπές


## Πηγές
*Στέλιος Λυδάκης, «Αντώνιος Κοντονής», στο: Οι Έλληνες ζωγράφοι-λεξικό των ελλήνων ζωγράφων και χαρακτών,εκδ.Μέλισσα, Αθήνα, 1976, σελ. 189
*Μανώλης Χατζηδάκης-Ευγενία Δρακοπούλου, Έλληνες ζωγράφοι μετά την Άλωση(1450-1830),τομ.2, εκδ. Κέντρο Νεοελληνικών Ερευνών/Εθνικό Ίδρυμα Ερευνών, Αθήνα, 1997, σελ.106 

Κατηγορία:Έλληνες αγιογράφοι
Φορόραχος

Ο **Φορόραχος** (*Phorusrhacos longissimus*) ήταν ένα μεγάλο αρπακτικό πουλί που έζησε κατά την Μειόκαινη εποχή στη Παταγονία. Συγγενεύει στενά με τα μικρότερα σε μέγεθος καριάμας. Ο Φορόραχος πιθανότατα να ζούσε σε δασότοπους και ανοιχτά λιβάδια.

## Μορφολογία
αριστερά|μικρογραφία|Κρανίο του ''P. longissimus''
[αριστερά|μικρογραφία|Ο φορούσρακος όπως εμφανίζεται στη σειρά ''[Περπατώντας με τα Θηρία*]]
Ο Φορόραχος ήταν ένα πολύ μεγάλο [[Φοροραχίδες|πουλί του τρόμου]]. Μπορούσε να φτάσει σε ύψος τα 2,5 μέτρα και σε βάρος περίπου τα 130 κιλά. Είχαν τεράστια κρανία, 60 εκ. σε μάκρος, οπλισμένα με ισχυρά, γαμψά ράμφη. Η δομή του ράμφους τους και τα γαμψά νύχια στα δάχτυλα δείχνουν ότι αυτά τα πουλιά ήτα σαρκοφάγα. Οι φορόραχοι δεν μπορούσαν να πετάξουν διότι οι φτερούγες του ήταν ατροφικές, όμως τα μακριά τους πόδια δείχνουν πως έτρεχαν γρήγορα με μεγάλες δρασκελιές (όπως η σημερινή [[στρουθοκάμηλος]]) ώστε να πιάσουν τα θηράματά τους.

== Ονοματολογία ==
Ανάμεσα στα οστά που βρέθηκαν στο στρώμα του Σχηματισμού στο Σάντα Κρουζ (που σήμερα θεωρείται κατά κύριο λόγο πως χρονολογείται από την μέση Μειόκαινη) ήταν το κομμάτι της κάτω γνάθου που ο Φλορεντίνο Αμέτζινο (Florendino Ameghino) ανακάλυψε στις αρχές του 1887 και την ίδια χρονιά πρώτα περιγράφηκε ως ένα [[Νωδά|νωδό]] [[Θηλαστικά|θηλαστικό]] που ονομάστηκε *Phorusrhacos longissimus**.* Το γενικό του όνομα προέρχεται από την ελληνική λέξη ~ φόρος, ή αλλιώς φορέας, και το άλλο ελληνικό ~ ράκος, που στα νέα ελληνικά σημαίνει "κουρέλι", πιθανώς σε σχέση με την "τσαλακωμένη" επιφάνεια της σιαγόνας. Η δεύτερη λέξη της επιστημονικής ονομασίας, *longissimus,'' σημαίνει "πολύ μακρύς" στα Λατινικά, πάλι σε σχέση με τις κάτω σιαγόνες.

## Παραπομπές



Κατηγορία:Εξαφανισμένα είδη
Κατηγορία:Πανίδα της Νότιας Αμερικής
Ρουφίνος ο Σύρος

Ο **Ρουφίνος ο Σύρος** (;-410/415) ήταν θεολόγος και συγγραφέας.

## Βίος
Περί του Ρουφίνου δεν έχουμε πληροφορίες. Η ονομασία του *Σύρος* προέκειψε επειδή έφθασε στη Ρώμη περί το 398-399 από τη  μοναστική κοινότητα του Ιερωνύμου στη Βηθλεέμ. Το πιο σημαντικό συγγραφικό έργο του ήταν το *Liber de fide* αν και η πατρότητά του αμφισβητείται. Το έργο αυτό αποηχεί Ωριγενικές διδασκαλίες και για πρώτη φορά πελαγιανικές αντιλήψεις,όπως ότι το προπατορικό αμάρτημα δεν μεταδίδεται στους επιγόνους. Το έργο τοποθετείται χρονικά στα 404 μ.Χ ως απάντηση στο έργο του Αυγουστίνου *De libero arbitrio*. Σημαντική θεωρείται η προσφορά του στην αναθέωρηση του κειμένου της Βουλγάτα.

Παρότι επιφανειακά έχει αρκετές ομοιότητες με τον θεολόγο της ίδιας περιόδου Τυρράνιο Ρουφίνο, πρόκειται για διαφορετικά άτομα.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.119

Κατηγορία:Σύροι θεολόγοι
Κατηγορία:Εκκλησιαστικοί συγγραφείς
Λουκιανός πρεσβύτερος

Ο **Λουκιανός πρεσβύτερος** (;-415/416) ήταν συγγραφέας.

## Βίος
Για τον βίο του Λουκιανού του πρεσβύτερου δεν έχουμε πολλές πληροφορίες. Στις αρχές του 5ου αιώνα δρούσε στην Ιερουσαλήμ και στα 415/416 μετά από όραμα που έλαβε, σύμφωνα με την περιγραφή που κάνει ο ίδιος, οδηγήθηκε σε περιοχή βόρεια της πόλης, στην Kaphar-Gamala και εντόπισε τα λείψανα του Πρωτομάρτυρα Στέφανου. Το κείμενο το οποίο συνέταξε έχει τον τύπο *Εγκώμιας επιστολής*, απευθυνόμενης σε όλο τον κόσμο. Ο Avitus θέλησε να το μεταφράσει στη λατινική αποσκοπώντας να μεταφερθούν τα λείψανα στην ιδιαίτερη πατρίδα του την Braga, αλλά δεν το κατόρθωσε.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.225

Κατηγορία:Αρχαίοι συγγραφείς
Μαρουθάς

Ο **Μαρουθάς** (;-420) ήταν Σύρος χριστιανός επίσκοπος στη Μαρτυρόπολη.

## Βιογραφικά στοιχεία
Ο Μαρουθάς ήταν συριακής καταγωγής και είχε γεννηθεί στην Άμιδα, το σημερινό Ντιάρμπακιρ της Τουρκίας. Ήταν γιος του διοικητή (prefectus) της Σοφηνής, επαρχίας της Ρωμαϊκής Αυτοκρατορίας. Έλαβε επιμελημένη παιδεία και διακρίθηκε ως ιατρός και διπλωμάτης. Θεράπευσε την κόρη του Σασανίδη βασιλιά της Περσίας Ισδεγέρδη Α' (399–420) και κέρδισε έτσι την εμπιστοσύνη του. Μεσολάβησε στη σύναψη ειρήνης μεταξύ Ρωμαίων (Βυζαντινών) και Περσών. Στη συνέχεια αναδείχθηκε επίσκοπος Maiperqat και Καθολικός το 411, με έδρα τη Σελεύκεια – Κτησιφώντα. Συνέβαλε στην οργάνωση της Εκκλησίας και έπεισε τον Πέρση ηγεμόνα να του παραχωρήσει τα λείψανα των μαρτυρησάντων (344–346 ή 376–377) επί Σαπώρ Β' και μετέφερε αυτά στη Maiperqat, η οποία μετονομάστηκε σε Μαρτυρόπολη.
Η μνήμη του τιμάται στις 16 Φεβρουαρίου.

## Συγγραφικό έργο
Συνέταξε *Πραγματείαν περί αιρέσεων*, *Εξήγησιν λέξεων-ονομάτων* (κανονικών και λειτουργικών όρων) και *Ομιλίαν εις την καινήν Κυριακήν*. Τα έργα *Επιστολή προς Καθολικόν Ισαάκ*, *Διήγησις περί του Κωνσταντίνου και Ελένης*, *Κανόνες 21 της Συνόδου (412) Κτησιφώντος*, *Εξήγησις εις το Σύμβολον Κωνσταντινουπόλως*, *Ομιλίαι* αμφισβητείται αν του ανήκουν.

## Παραπομπές

## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ252-253
*Χωρίς συντάκτη, «Μαρουθάς», Θρησκευτική και Ηθική Εγκυκλοπαίδεια, τομ.8 (1966),στ.777

Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Κατηγορία:Βυζαντινοί λόγιοι
Οριέντιος

Ο **Οριέντιος** (;-439) ήταν Λατίνος ποιητής και χριστιανός επίσκοπος.
## Βίος
Ο Οριέντιος καταγόταν από την Ισπανία. Έζησε και δραστηριοποίηθηκε στη Γαλλία στο πρώτο μισό του 5ου αι. μ.Χ. Χειροτονήθηκε επίσκοπος Auch (Augusta Ausciorum).

## Ποιητικό έργο
Μας έχει σωθεί ποίημά του με τίτλο *Commonotirium* (Μνημόνιο-Υπόμνημα), γραμμένο σε 518 ελεγειακά δίστιχα που χωρίζεται σε δύο μέρη. Σε αυτό το ποίημα αποτυπώνει το όλο κλίμα που επικρατούσε στη Γαλλία κατά την κάθοδο των βαρβαρικών φυλών και προτρέπει τους Χριστιανούς να συνεχίσουν να αγωνίζονται. Ο χαρακτήρας του είναι κυρίως κηρυγματικός, με μικρή ποιητική αξία και ανύπαρκτο θεολογικό περιεχόμενο. Στηρίζεται στην Αγία Γραφή και στους Λακτάντιο και Ιλάριο. Θεωρείται απίθανο να συντάχθηκαν από αυτόν τα άλλα πέντε ποιήματα που περιέχονται σε χειρόγραφο που παραδίδει το *Commonotirium*.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.446

Κατηγορία:Συγγραφείς στη λατινική γλώσσα
Κατηγορία:Επίσκοποι του 5ου αιώνα
Δαλμάτος

Ο **Δαλμάτος** (;-438) ήταν ένας από τους πιο σημαντικούς ηγέτες του μοναχισμού.

## Βίος
Ο Δαλμάτος ή Δαλμάτιος καταγόταν από τη Μικρά Ασία και υπηρέτησε ως στρατιωτικός επί αυτοκράτορα Θεοδόσιου Α'. Σε νεαρή ηλικία παραιτήθηκε από τον στρατό, δώρησε την περιουσία του στην σύζυγό του και στα παιδιά του και μαζί με τον γιο του εκάρη μοναχός στη μονή που ίδρυσε στην Κωνσταντινούπολη ο Ισαάκιος και έμεινε γνωστή με το όνομά του ως μονή Δαλμάτου ή Δαλματών, της πρώτης μονής στην βυζαντινή πρωτεύουσα, που βρισκόταν στο αγρόκτημα του Σατουρνίνου,συγκλητικού. Αργότερα έγινε ηγούμενος (το 396). Όταν ο Θεοδόσιος Β´ αρνήθηκε να αποδεχθεί τις αποφάσεις  της Πρώτης Σύνοδου της Εφέσου και να δεχτεί τους εκπροσώπους της, ο Δαλματός, ο επονομασθείς και «πατέρας των μοναχών της πρωτεύουσας»,  επικεφαλής ομάδας κληρικών και πιστών μετέβη στον αυτοκράτορα και τον έπεισε για την ορθοδοξία των αποφάσων της Συνόδου. Για την συμβολή του αυτή ονομάσθηκε Αρχιμανδρίτης και Έξαρχος για τις μονές της Κωνσταντινούπολης. Πέθανε το 438.
Η μνήμη του εορτάζεται στις 3 Αυγούστου,μαζί με εκείνη του γιου του Φαύστου και του προκατόχου του Ισαακίου.

## Συγγραφικό έργο
Μας έχουν σωθεί τα εξής έργα του: *Διήγηση της συνομιλίας Δαλμάτου και Θεοδοσίου Β΄*, *Επιστολή* της ίδιας Συνόδου προς το Δαλμάτο και *Επιστολή* του κλήρου της Κωνσταντινούπολης προς την ίδια Σύνοδο.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.435-436
*Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ. 333, 337
*Gilbert Dagron, Η γέννηση μιας πρωτεύουσας, μτφρ. Μαρίνα Λουκάκη, εκδ.Μ.Ι.Ε.Τ., Αθήνα, 2000

Κατηγορία:Βυζαντινοί μοναχοί
Κατηγορία:Ιστορία του Χριστιανισμού
Κατηγορία:Βυζαντινοί στρατιωτικοί
Κατηγορία:Βυζαντινοί του 4ου αιώνα
Κατηγορία:Άγιοι της Ορθόδοξης Εκκλησίας
Εντολή του Ουρανού

Η **εντολή του Ουρανού** (κινεζικά: 天命; πινγίν: tiānmìng, "*ουράνιο διάταγμα*") είναι αρχαία κινεζική πεποίθηση σύμφωνα με την οποία ο *Τιάν* (天, προσωποποίηση του Ουρανού) απένειμε το δικαίωμα διακυβέρνησης στους Κινέζους αυτοκράτορες εφόσον έκρινε πως ήταν κατάλληλοι για να κυβερνήσουν. Τότε ο αυτοκράτορας, εκτός από τον μοναρχικό τίτλο που είχε, αποκτούσε και τον τίτλο *Υιός του Ουρανού*. Το δόγμα αυτό θεμελιώθηκε κατά την περίοδο της δυναστείας Τσόου (1046-256 π.Χ.).

Η συνέχιση της κατοχής της *Εντολής του Ουρανού* από τον *Υιό του Ουρανού* (βλ. Αυτοκράτορας) ήταν άρρηκτα συνδεδεμένη με τις πράξεις του. Αν ο αυτοκράτορας έκανε έκλυτη ζωή ή εξουσίαζε τυραννικά, τότε σύμφωνα με τις αξίες του Κομφουκιανισμού, της θρησκείας πάνω στην οποία στηριζόταν η *Εντολή του Ουρανού*, προβλεπόταν πως ο αυτοκράτορας θα έπρεπε να σταματήσει να κυβερνά. Μάλιστα, έδινε το δικαίωμα στους υπηκόους του να εξεγερθούν αν χρειαστεί. Στο τέλος της θητείας του ο Αυτοκράτορας παρέδιδε τον τίτλο της *Εντολής του Ουρανού* στο διάδοχο του. Στην Ευρώπη υπήρχε επίσης μια παρόμοια επικύρωση ως προς το δικαίωμα των βασιλέων να κυβερνούν στα κράτη με απόλυτη μοναρχία, η οποία οριζόταν ως θεϊκή εντολή (*ελέω Θεού βασιλεία*).

## Παραπομπές


Κατηγορία:Ιστορία της Κίνας
Κρατιδιακές εκλογές της Ρηνανίας-Παλατινάτου (2016)

Οι **κρατιδιακές εκλογές του 2016** στη Ρηνανία-Παλατινάτο διεξήχθησαν στις 13 Μαρτίου 2016 για την εκλογή των 101 μελών του κοινοβουλίου του κρατιδίου (Landtag). Η πρωθυπουργός του κρατιδίου Μαλού Ντράιερ από το SPD ηγήθηκε κυβέρνησης συνασπισμού με τη Συμμαχία '90/Οι Πράσινοι (το SPD είχε κερδίσει και τις προηγούμενες εκλογές του 2011).  Μετά τις εκλογές, η Ντράιερ επιβεβαιώθηκε ως πρωθυπουργός και ηγήθηκε μιας κυβέρνησης συνασπισμού με τους Πράσινους. 
Έτσι, το SPD κέρδισε την 6η συνεχή εκλογική του νίκη στο κρατίδιο.

## Αποτελέσματα
Το SPD κέρδισε τις εκλογές, εξασφαλίζοντας ποσοστό 37,5% των ψήφων, έναντι 32,5% για την Χριστιανοδημοκρατική Ενωση (CDU) της Άνγκελα Μέρκελ.
 **Landtag**, 13 Μαρτίου 2016
|-
!  rowspan="2" style="text-align:left; background:#e9e9e9; width:400px;"|Κόμμα
!  style="background:#e9e9e9; text-align:center;" colspan="3"|Λαϊκή ψήφος
!  style="background:#e9e9e9; text-align:center;" colspan="3"|Έδρες
|-
!  style="text-align:right; background:#e9e9e9; width:60px;"|Ψήφοι
!  style="text-align:right; background:#e9e9e9; width:40px;"|%
!  style="text-align:right; background:#e9e9e9; width:50px;"|+/–
!  style="text-align:right; background:#e9e9e9; width:30px;"|Έδρες
!  style="text-align:right; background:#e9e9e9; width:30px;"|+/–
|-
|Σοσιαλδημοκρατικό Κόμμα της Γερμανίας *Sozialdemokratische Partei Deutschlands* – SPD|| 771.848 || 36,2 || 0,5 || 39 || 3
|-
|Χριστιανοδημοκρατική Ένωση *Christlich Demokratische Union Deutschlands* – CDU|| 677.507 || 31,8 || 3,4 || 35 || 6
|-
|Εναλλακτικοί για τη Γερμανία *Alternative für Deutschland* – AfD|| 268.628 || 12,6 || 12,6 || 14 || 14
|-
|Ελεύθερο Δημοκρατικό Κόμμα *Freie Demokratische Partei* – FDP|| 132.294 || 6,2 || 2,0 || 12 || 7
|-
|Συμμαχία '90/Οι Πράσινοι (Die Grünen) *Bündnis 90/Die Grünen*|| 113.261 || 5,3 || 10,1 || 6 || 12
|-
| style="background:white;"| || align=left |Λοιπά κόμματα||  ||  ||  ||  || 
|- style="background:#e9e9e9;"
| style="text-align:right;" colspan="2"| ***Έγκυρα ψηφοδέλτια***
| **2.130.621**
| **98,6**
| **0,7**
| colspan="2" rowspan="2" style="color:#bab9b9;"|
|- style="background:#e9e9e9;"
| style="text-align:right;" colspan="2"| Άκυρα ψηφοδέλτια
| 30.885
| 1,4
| 0,7
|- style="background:#e9e9e9;"
| style="text-align:right;" colspan="2"| **Σύνολα και συμμετοχή**
| **2.161.506**	
| **70,4** 
| **8,6**
| **101**
| -
|- style="background:#bab9b9;"
| colspan="2" | **Εκλογικό σώμα**
| **3.071.972**
| **100,00**
| **—**
| colspan=2|
|-
| colspan="11" style="text-align:left;"| Πηγή: Landeswahlleiter
|}

## Παραπομπές


## Εξωτερικοί σύνδεσμοι
*Rhineland-Palatinate Electoral Office

Κατηγορία:Εκλογές στη Ρηνανία-Παλατινάτο
Ρηνανια Παλατινατο
Φιλιππινέζικη Ομοσπονδία Καλαθοσφαίρισης

Η **Φιλιππινέζικη Ομοσπονδία Καλαθοσφαίρισης** (φιλιπινεζικά: *Pilipinas Basketbol*, PB) αποτέλεσε όργανο διοίκησης της καλαθοσφαίρισης στις Φιλιππίνες, αναγνωρισμένο από την Ολυμπιακή Επιτροπή Φιλιππίνων (POC) από το Μάρτιο του 2006 έως τον Φεβρουάριο του 2007. Συστάθηκε με σκοπό να αντικαταστήσει τη «Φιλιππινέζικη Καλαθοσφαιρική Ομοσπονδία» (PBFI), η οποία με τη σειρά της είχε δημιουργηθεί για να αντικαταστήσει το Σύνδεσμο Καλαθοσφαίρισης Φιλιππίνων (BAP), ο οποίος ήταν αναγνωρισμένος από τη Διεθνή Ομοσπονδία Καλαθοσφαίρισης (FIBA).

Η BAP αποβλήθηκε από την POC το 2005, έπειτα από μια σειρά διαφωνιών. Η POC τότε σχημάτισε την «Ομοσπονδία Φιλιππινέζικης Καλαθοσφαίρισης» στα μέσα του 2005, αλλά δεν κατάφερε να πάρει την αναγνώριση της FIBA. Η χώρα είχε αποβληθεί από τη συμμετοχή σε διοργανώσεις της FIBA, ​​αμέσως μετά. Η POC προσπάθησε να σχηματίσει μια νέα ομοσπονδία και πάλι το 2006, αυτή τη φορά με τη συμμετοχή όλων των κύριων ενδιαφερομένων της καλαθοσφαίρισης της χώρας. Τότε δημιουργήθηκε η «Φιλιππινέζικη Ομοσπονδία Καλαθοσφαίρισης».

Η δομή της ομοσπονδίας αποτελούνταν από τέσσερις βασικούς ενδιαφερόμενους της καλαθοσφαίρισης των Φιλιππίνων, το Σύνδεσμο Φιλιππινέζικης Καλαθοσφαίρισης (PBA), το Πρωτάθλημα Καλαθοσφαίρισης Φιλιππίνων (PBL), τον Εθνικό Κολλεγιακό Αθλητικό Σύνδεσμο (NCAA) και τον Πανεπιστημιακό Αθλητικό Σύνδεσμο Φιλιππίνων (UAAP), καθώς και τον Γιοέι Λίνα, τότε πρόεδρο της BAP, που εκπροσωπούσε τον εν λόγω σύνδεσμο.

Τελικά, το 2006, έπειτα από συμφωνία, η Φιλιππινέζικη Ομοσπονδία Καλαθοσφαίρισης συγχωνεύθηκε με το Σύνδεσμο Καλαθοσφαίρισης Φιλιππίνων, για να δημιουργηθεί η Ομοσπονδία Καλαθοσφαίρισης Φιλιππίνων (SBP).

## Παραπομπές


Κατηγορία:Καλαθοσφαίριση στις Φιλιππίνες
Γκαμπρίνους (αποσαφήνιση)

Το όνομα **Γκαμπρίνους ** μπορεί να αναφέρεται:

* στον Γκαμπρίνους, τον μυθικό βασιλιά - εφευρέτη της μπύρας.
* στο Γκαμπρίνους, γλυπτικό δημιούργημα του Ξαβιέ Μαρικάλ στην Βαρκελώνη.
* στην Γκαμπρίνους Λίγκα, το Τσέχικο πρωτάθλημα ποδοσφαίρου.
Φίρμος Καισαρείας Καππαδοκίας

Ο **Φιρμος Καισαρείας Καππαδοκίας** (;-μετά το 439) ήταν Καππαδόκης εκκλησιαστικός συγγραφέας.

## Βίος
Ο **Φίρμος Καισαρείας Καππαδοκίας** έζησε στο α' μισό του 5ου αιώνα μ.Χ. Από τα παραθέματά του κλασικών συγγραφέων φαίνεται πως είχε επιμελημένη παιδεία. Συμμετείχε στις εργασίες της Πρώτης Συνόδου της Εφέσου. Συνεργάστηκε με τον Κύριλλο Αλεξανδρείας και συμμετείχε στην καταδίκη του Νεστόριου. Ήταν ένας εκ των επτά αντιπροσώπων της συνόδου οι οποίοι μετέβησαν στον αυτοκρότορα Θεοδόσιο Β´ για να τον ενημερώσουν σχετικά με τα πεπραγμένα της συνόδου.Οι Αντιοχείς τον κήρυξαν έκπτωτο το 432 με σύνοδό τους στην Ταρσό.
## Συγγραφικό έργο
Μας έχει σωθεί μια ομιλία του, στην αιθιοπική γλώσσα, σε μια σειρά χριστολογικών κειμένων. Επίσης μας έχουν σωθεί 45 επιστολές απευθυνόμενες σε διάφορα πρόσωπα εκκλησιαστικά, πολιτικά ή λαϊκά. Σύντομης έκτασης, επικεντρώνονται σε θεολογικά θέματα.

## Παραπομπές

## Πηγές
*Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ .227-228
*Χωρίς συντάκτη, «Φίρμος», Θρησκευτική και Ηθική Εγκυκλοπαίδεια, τομ. 11 (1967),στ.1166

Κατηγορία:Εκκλησιαστικοί συγγραφείς
Πελατειακές σχέσεις

**Πελατειακές σχέσεις** είναι ορισμός της πολιτικής που αναφέρεται στην πελατεία ή τον πελάτη, για τις αθέμιτες σχέσεις και συναλλαγές μεταξύ πολιτικών και ψηφοφόρων. Πελατειακές σχέσεις ορισμένες φορές ονομάζουμε την ανταλλαγή ειδών για την εξασφάλιση προσωπικών συμφερόντων.

## Παραπομπές


Κατηγορία:Πολιτική
Σύνδεσμος Καλαθοσφαίρισης Φιλιππίνων

Ο **Σύνδεσμος Καλαθοσφαίρισης Φιλιππίνων** (αγγλικά: *Basketball Association of the Philippines*, BAP) ήταν η αναγνωρισμένη από τη Διεθνή Ομοσπονδία Καλαθοσφαίρισης (FIBA) ως η εθνική ομοσπονδία καλαθοσφαίρισης στις Φιλιππίνες. Αναγνωρίστηκε από την FIBA το 1936 μέχρι το 2007, οπότε και συγχωνεύθηκε με τη Φιλιππινέζικη Ομοσπονδία Καλαθοσφαίρισης (PB) στις 6 Φεβρουαρίου του 2007, για να δημιουργηθεί η Ομοσπονδία Καλαθοσφαίρισης Φιλιππίνων (SBP).

Είχε την ευθύνη της διοργάνωσης ως επί το πλείστον ερασιτεχνικών και ημιεπαγγελματικών πρωταθλημάτων όπως αυτό του Αθλητικού Συνδέσμου Περιφέρειας Εθνικής Πρωτεύουσας (NCRAA), του Αθλητικού Συνδέσμου Πανεπιστημίων και Κολεγίων (UCAA), του Αθλητικού Συνδέσμου Μιντανάο Βισάγιας (MVBA), της Εθνικής Συνδιάσκεψης Καλαθοσφαίρισης (NBC) και της BARECOM.

Η BAP διαλύθηκε έπειτα από τη σύσταση του νέου οργανισμού, όπως αναφέρεται από ένα κοινό ανακοινωθέν μεταξύ της BAP και της PB, κατά τη διάρκεια του Συνεδρίου της FIBA στη Σαϊτάμα της Ιαπωνίας. Παρ' ολ' αυτά, η BAP συνέχισε να υφίσταται, ως μη αναγνωρισμένη.

## Παραπομπές


## Εξωτερικοί σύνδεσμοι
* Το προφίλ της BAP  gov.ph

Κατηγορία:Καλαθοσφαίριση στις Φιλιππίνες